Държавен вестник, бр. 66, 2009 г., стр. 90

СТР.  90	
Д Ъ Р Ж А В Е Н  В Е С Т Н И К 	
БРОЙ  66
Чл. 25. (1) В зависимост от обема и харак­
тера на класифицираната информация админи­
стративният ръководител на съда, съгласувано 
с ДКСИ, може да разкрива специализирани 
звена за съхраняване на материали, съдържащи 
класифицирана информация. 
(2) Начинът за работа с материалите по ал. 1 
и редът за съхраняването им се определят от 
административния ръководител на съда в съот­
ветствие с изискванията на ЗЗКИ, правилника 
за прилагането му и други подзаконови актове 
в областта на защитата на класифицираната 
информация. 
Чл. 26. Регистратурите се оборудват така, че: 
1. да се гарантира защитата на класифицира­
ната информация от нерегламентиран достъп, и 
2. да не се позволи разкриването на вида и 
характера на извършваната в тях работа. 
Чл. 27. (1) Регистратурите се откриват след 
проверка за изпълнение на изискванията за 
защита на класифицираната информация и 
получаване на уникален идентификационен 
номер от ДКСИ. 
(2) Проверката по ал.  1 се извършва от 
комисия, назначена от административния ръко­
водител на съда, която включва и представител 
на съответната служба за сигурност. 
(3) Комисията по ал. 2 изготвя протокол в 
3 екземпляра – по един за ДКСИ, за службата 
за сигурност и за регистратурата на съда. 
(4) Незабавно след получаване на протоко­
ла по ал. 3 ДКСИ изпраща на съда уникален 
идентификационен номер на регистратурата. 
Чл. 28. (1) В помещенията на регистрату­
рите, които не са определени за работа със 
съответните потребители от съда, могат да 
влизат само служителите от регистратурата, 
административният ръководител на съда и 
определени от него лица.
(2) При бедствия и аварии достъпът до по­
мещенията на регистратурата в работно време 
се осигурява от служителите на регистратурата, 
а в извънработно време и в почивни дни – от 
административния ръководител или упълномо­
щено от него длъжностно лице от съда. 
(3) В случаите по ал. 2 достъпът до поме­
щенията на регистратурата се осъществява с 
придружител – длъжностно лице от съда. 
Чл. 29. Класифицирана информация може да 
се ползва, обработва и съхранява в служебните 
помещения на потребителите от съда само 
ако са в съответната зона за сигурност и са 
защитени с необходимите мерки за сигурност 
на информацията.
Чл. 30. (1) Работата с материали, съдържа­
щи класифицирана информация, съхранявани 
в регистратурите, се извършва само в опреде­
леното работно време. 
(2) Изключение по ал. 1 се допуска с писмено 
разрешение на административния ръководител 
или упълномощено от него лице.
Чл. 31. Работата с материали, съдържащи 
класифицирана информация, извън съответните 
зони за сигурност в съда се разрешава от адми­
нистративния ръководител или упълномощен 
от него съдебен служител, който определя и 
съответните мерки за сигурност при пренася­
нето, ползването и съхраняването им. 
Чл. 32. Почистването, ремонтите и др. на 
помещенията на регистратурите се извършват 
след осигуряване на необходимите мерки за 
защита на класифицираната информация и в 
присъствието на служител от регистратурата. 
Чл.  33. (1) Дейността в регистратурата и 
служителите в нея се ръководят от ръководи­
теля на регистратурата.
(2) В случаите, когато в регистратурата има 
само един щатен служител, административният 
ръководител на съда определя със заповед и 
друг служител, който отговаря на условията за 
работа в регистратурата. 
(3) Определеният със заповед служител по 
ал. 2 се обучава относно мерките за сигурност 
в регистратурата, правата и задълженията на 
работещия в нея и изпълнява задълженията 
на служител в регистратурата в случаите на 
отсъствие на титуляря. 
Чл. 34. (1) В регистратурата се назначават 
служители, които притежават разрешение за 
достъп до класифицирана информация с най-
високото ниво на класификация на информа­
цията, с която ще се работи в регистратурата. 
(2) Преди да започнат работа, служителите 
в регистратурата задължително трябва да бъдат 
обучени за работа в нея. 
Чл. 35. За регистриране и отчет на матери­
алите, съдържащи класифицирана информация, 
в регистратурите се водят отчетни документи 
съгласно ЗЗКИ и подзаконовите актове по 
прилагането му. 
Г л а в а  с е д м а
РЕГИСТРАТУРА
Чл. 36. (1) Служба „Регистратура“:
1. приема и регистрира входящата корес­
понденция;
2. експедира изходящата кореспонденция;
3. осигурява информация за получената и 
изпратената кореспонденция;
4. води разносна книга;
5. разпределя и направлява постъпилата 
поща;
6. изпълнява и други задължения, свърза­
ни с документооборота и административното 
обслужване, възложени от административния 
ръководител на съда и съдебния администратор 
или адм. секретар.
(2) В регистратурата на районния съд се 
приемат и регистрират книжата на насрочени 
продажби: протоколи за деня на разгласяване на 
обявленията за провеждане на публична продан, 
обявления за проданта, копия от вписаните въз­